Оранжево морето

Фестивал на шевицата
2018-09-08 09:00 - 2018-09-09 18:00 (Europe/Helsinki)
Добре сте дошли на Второто издание „Фестивал на шевицата“,
Белослав – 2018! Мотото тази година е: „Култът към майката и оброците за плодородие“. Събитието ще бъде в рамките на ДВА ДНИ – събота и неделя, 08-09 септември.
Фестивалът предоставя трибуна на една особено колоритна част от бита и традиция ни – везбата.
На фокус ще са автентичната шевица и нейните съвременни интерпретации с израз в различни артикули и продукти на ръчното творчество.
КОГА?
08-09 септември 2018г. / от 9.00 ч. до 18.00 ч.
КЪДЕ?
Град Белослав, обл. Варна. Площад „Възраждане“.
При лошо време фестивалът ще се проведе в НЧ „Съзнание 1926“, адрес ул. „Св.св. Кирил и Методий“ №7
КОЙ?
Фестивалът е насочен към любители и професионалисти в областта на везмото. Възможно е индивидуално и колективно участие чрез:
1. Представяне на автентични носии с шевици (части от носии, или съхранени шевични фрагменти). Особен интерес представлява и самата история на носията или шевицата: От кого и за кого е изработена? От кой регион е? На каква възраст е?
2. Представяне на артикули със съвременни интерпретации на АВТЕНТИЧНИ шевични мотиви (сувенири, бижута, аксесоари, дрехи и др.).
3. Дейности и занаяти, които имат тематична връзка с елементите и мотивите използвани и във везбата (килимарство, гайтанджийство, резбарство, рисувана керамика – грънчарство и други художествени занаяти) .
КАКВО ОЩЕ?
Акценти в програмата
По време на фестивала ще можете да видите и да се насладите на разнообразие от дейности като кратка тематична беседа с участието на видни етнографи, изложби, ревю на носии, разнообразие от работилници, концертна част – народни песни и танци, занимателни секции за най- малката аудитория.
ТАКСА ЗА УЧАСТИЕ: Общо за двата дни е 30 лева. Можете да я заплатите след като сте били одобрени. Формата за кандидатстване и покана можете да изтеглите от тук: http://festnashevicata.blogspot.com/2018/07/2018.html
Посочената сума касае само търговците от базарната част ( с продажба на артикули, тематични към Фестивала). Такса за участниците в програмата на Фестивала няма. За всички гости на Фестивала: ВХОД СВОБОДЕН.
http://festnashevicata.blogspot.bg/

Най-дългата вечеря на плажа
2018-09-05 18:30 - 23:30 (Europe/Sofia) | Плаж Аспарухово, Asparuhovo beach, Varna, 9003
Заповядайте на 05.09.2018 г. от 18:30 ч. на плажа в кв. Аспарухово до „Плевнята“. Носете си нещо за хапване и пиене, топли дрехи и постелка за сядане, а ние ще се погрижим за доброто ви настроение.

Еко езиков лагер
2018-09-02 14:00 - 2018-09-08 11:00 (Europe/Helsinki) | Еко комплекс Добри дол, Eco complex Dobri dol, с.Добри дол, 9128, Bulgaria
Лагерът е предвиден за деца от 6-12 години и техни придружители.
Основната дейност на лагера е обучение по английски език, като това ще бъде съчетано с много подвижни игри и занимания, така че да спечелим положителното отношение на децата към чуждите езици. Ще се постараем да постигнем забавна комбинация от обучение и веселие.
Програмата на лагера ще включва всекидневни занимания по английски език, тематични работилници, йога за деца, зумба, състезателни и ролеви игри на открито, разходки сред природата, четене на книги, караоке и карнавални вечери, съчетани с дейности, които да създадат уважение и любов към българската култура и история.

Varna Games Fest
2018-09-01 10:00 - 2018-09-02 22:00 (Europe/Helsinki) | Varna Games
Varna Games Fest се завръща и през 2018 за едно още по-забавно и изпълнено със запомнящи се моменти издание!
Единственият по рода си фестивал посветен на настолните игри във Варна ще се проведе и тази година, като този път ще ви предложи повече игри, изненади и забавление.
Кога?
На 1-ви и 2-ри септември на алеята между Морско казино и сцена Раковина.
Първият по рода си Фестивал на настолните игри във Варна!
Отваряме в 10:00 сутринта!
Очакваме ви!

Кино и храна
2018-08-29 16:00 - 2018-09-02 23:00 (Europe/Helsinki) | Аквариум Варна, бул. Приморски 4, Варна, Bulgaria
“Кино и Храна“ e нов модел за градски фестивал –
Street Food & Art Festival
От 29.08 до 02.09.2018 във Варна ще се съберат професионалисти и любители готвачи, артисти и музиканти, кулинарни блогъри и влогъри, автори на кулинарни книги и простосмъртни консуматори.
За 5 дни ще превърнем зоната през Аквариума във Варна в културно–кулинарна арена. Ще смесим различни изкуства – кино, музика, литература, кулинария, ще разбъркаме и ще ви оставим да опитате резултата лично!
В колаборация с „Улицата на готвачите“, един вече успешен за Варна формат, ще надградим започнатото и ще направим следваща стъпка в развитието на Street Food културата у нас. Ще се запознаем с лицата зад най-успешните кулинарни блогове и влогове. Ще проведем срещи, през които ще разлистим страниците на най-новите български кулинарни книги и ще се срещнем с техните автори. На фестивалната сцена ще видим популярни актьори и музиканти, които свирят и пеят, а след това и ще готвят. Всяка вечер на огромен екран, ще гледаме най-добрите филми на кулинарна тематика.
През 5-те дни на фестивала любими варненски заведения, готвачи и майстори ще дадат най-доброто от себе си, за да нахранят всички посетители. В шатрите организирани от българската Street food асоциация, ще опитате вкусна, топла и разнообразна храна, а специалната Алея на Бирата няма да ви остави жадни.
В детската зона родители ще могат спокойно да оставят децата си и да се насладят на кулинарните изкушения или на артистичната ни програма. Очакват ви много дегустации, работилници и кулинарни демонстрации.
Елате гладни и жадни!
Останалото оставете на нас!
https://www.facebook.com/Кино-и-Храна-209888653022986/
http://www.liatnokino.com

ЛИЛИ РИБКАТА
2018-08-28 16:00 - 18:00 (Europe/Helsinki) | Фестивален и Конгресен Център, бул. Сливница № 2, Варна, 9000, Bulgaria
28 август – зала „Европа“ – 16 ч.

МЕЖДУНАРОДЕН ФИЛМОВ ФЕСТИВАЛ „ЛЮБОВТА Е ЛУДОСТ“ 2018
„ЛИЛИ РИБКАТА“ – премиерен филм на България,
2017 г., 107 мин.
Режисьор: Ясен Григоров
С участието на: Дарина Досева, Калина Асенова, Боян Григоров, Калоян Минчев, Татяна Лолова, Елена Кабасакалова, Добрин Досев, Койна Русева, Стоян Радев, Калин Сърменов, Десислава Спасова, Красимир Ранков, Линда Русева, Николай Урумов, Красимира Демирова, Луизабел Николова
Приказка за метаморфозите на едно дете. Щом някой го погледне в очите, то предизвиква магическа вихрушка, променяща го от момче в момиче и обратното.
Родителите на детето се местят на село и срещат семейство цигани-магьосници. Дъщеря им Лили е връстничка на Необикновеното дете. Тя прави изключителна саможертва в името на любовта.
Приказка за отговорни родители и чувствителни деца. История с фантастични герои и любов във всичките й форми.
Зала Европа, цена 6 лв.
Наградата „Най-добър Европейски филм“ от European Cinematography Awards – фестивал, официално признат от световната киноплатформа IMDB.
Цена на билета: 6 лв.

Празнувайте Есетровата луна с WWF!
2018-08-26 18:00 - 23:00 (Europe/Sofia) | Wake Park Varna, Coastal alley, (2.65 km), Varna, Bulgaria
Индианска легенда гласи, че по време на августовското пълнолуние големи есетрови риби сякаш сами скачали в мрежите на рибарите. Именно затова те го нарекли „Есетрова луна“. Днес обаче мрежите на рибарите са празни.
По традиция ние от WWF България празнуваме августовското пълнолуние, посветено на есетрите – оцелели още от времето на динозаврите, днес тези риби са на ръба на оцеляването.
Заповядайте на WWF празненство по случай „Есетровата луна 2018“ в Wake Park Varna!
Очакват ви:
🔹 телескоп, с който ще наблюдаваме пълната луна с приятелите ни от AstroReflect – astronomical telescopes making
🔹 фотоколажна работилница „Есетрова луна“, с която можете сами да създадете и участвате в тематични фотографски колажи, предоставена от Център за неформално образование и културна дейност АЛОС
🔹 скаутски игри за детската аудитория от клуб „Владислав Варненчик“
Обещаваме ви магично празненство по време на пълнолуние, а в допълнение ще разберете повече за проблемите, които срещат рибите, като препятствия за миграцията им, преграждане на реките, бракониерство, свръхулов, замърсяване и други.
В следващите дни ще обявим детайли и за играта ни с авантюристична награда, следете ни!
На място ще можете да си вземете и специални WWF сувенири и да поговорите с представителите на нашия екип.
Празненството е подходящо за всякаква публика.
Водещи на фотоколажната работилница са: д-р Любен Кулелиев (арт-педагог, фотограф), Румен Байков (фотограф) и Росица Маринова (модератор).
Входът е СВОБОДЕН!

Мини Мис и Мини Мистър
2018-08-26 17:00 - 20:00 (Europe/Helsinki) | Мол Варна ЕАД, Бул. Владислав Варненчик 186, Варна, 9009
26 август, 17:00 часа, централно фоайе
Актрисата Илиана Балийска отново търси таланти в конкурса „Мини Мис и Мини Мистър”
И това лято единственият лицензиран конкурс „Мини Мис и Мини Мистър – Варна 2018“ ще събере десетки даровити деца в търговско-развлекателния център на Мол Варна ЕАД. На 26 август от 17:00 часа доказаната откривателка на таланти – актрисата Илиана Балийска, за пореден път ще даде шанс за изява на най-чаровните мини госпожици и мини господа от 3 до 12 години. Те ще излязат на сцената в централното фоайе на търговския център, за да се впуснат в надпревара за призовите места в регионалния конкурс за малки таланти. За всеки от участниците палавото шоу е предвидило много забавления и награди.
Отличените в конкурса ще представят Варна и ще мерят таланта си с финалистите от другите региони на страната в националния телевизионен конкурс „Мини Мис и Мини Мистър – Есен“ в Националния дворец на децата в София. Чар, менекенски, артистични, музикални, танцувални и всякакви необичайни дарби са гаранция за успех на малките и по-големи сладури, които ще дефилират на сцената в последната неделя на август.
Записването за участие е два часа преди началото на събитието на бюро „Информация“.

Пепеляшка
2018-08-25 18:30 - 19:15 (Europe/Sofia) | Лятна сцена в Куклен театър, ул. Шейново 5, Варна, Bulgaria
„Пепеляшка” – любима приказка за деца и възрастни. Приказка, която кара зрителите да повярват в чудесата и да искат отново и отново да преживеят трогателната история на бедното момиче, което става принцеса.
Разказана с въображение, изиграна с чувство, „Пепеляшка”живее на сцената на Варненския куклен театър повече от 15 години. В разказа на актьорите умело се вплита и участие на децата от публиката, които магията на театъра превръща в принцеси, гълъбчета и кончета. Тези незабравими моменти всеки път връщат времето назад към приказното кралство на Шарл Перо.
За деца над 3 години.

По Шарл Перо
Постановка Джанан Каба
Сценография Свила Величкова
Драматизация Джанан Каба и Александър Илиев
Музикално оформление Светла Василева
В ролите:
Таня Велянова, Таня Жекова, Галин Гинев

Приложна (детска) работилница за фантазии в кухнята!
2018-08-25 11:00 - 12:30 (Europe/Sofia) | Хатори, ул. Драгоман 9, Варна, Bulgaria
Фантазия да твори с природни материали има всяко дете! Предизвикваме те донесеш любими твои мидички, рапанчета, шишарки или причудливи камъчета, или каквото си избрал да вземеш със себе си за спомен, когато си бил във връзка с нея – Природата!
Да разкажеш тяхната история …И заедно да измислим как да направим отпечатък или да използваме формата им в соленка или сладка. Ще смелим зрънце в мелницата и ще се оставим на Госпожа Фантазия да ни води…
Цена на работилницата – 12,00лв
Заниманието е подходящо за деца от 3г – до…
Вземи родител – и той е дете 😉

Шеметна Варна 2018: Уга-буга
2018-08-25 09:30 - 14:00 (Europe/Helsinki) | Вход Морска Градина, Вход на морска градина, Varna, Primorski, 9002, Bulgaria
Шеметна Варна е отборна състезателна игра, изпълнена с адреналин. Всеки отбор преминава през различни задания, разпределени по пунктове из Морската градина на град Варна. При преодоляване на пункт, отборът получава парченце от крайния пъзел, който е ключът към успешно завършване на играта.
Всеки отбор (3 или 4-има играча на възраст 14+) сам определя своята печеливша стратегия за обхождане на пунктовете, а местоположението на финала ще откриете сами!

Регионална библиотека „Пенчо Славейков“ – Варна ще предостави една от наградите в тазгодишното издание на Шеметна Варна!

За записване: https://shemetna-varna.org/записване/

AniFest 2018
2018-08-25 09:00 - 2018-08-26 23:59 (Europe/Helsinki) | Дворец на Културата и Спорта, 115 бул. Княз Борис I, Варна, 9000, Bulgaria
AniFest – от фенове за фенове е български фестивал, посветен на аниме, манга и източно-азиатската култура, който се провежда от 2011 година насам в морската столица – гр. Варна!
Фестивалът се организира от Национален клуб за Аниме, Манга и Японска култура “Шиоказе” – гр. Варна. В програмата са включени разнообразни елементи от модерната азиатска култура. Лятното издание на AniFest 2018 ще се проведе на 25 и 26 август в зали Младост на Двореца на културата и спорта в гр. Варна.

Зоро
2018-08-21 21:00 - 23:00 (Europe/Helsinki) | Летен театър, Bulevard Tsar Osvoboditel, 9002 Varna, Bulgaria
Мюзикъл
книга и текстове на песни Стивън Кларк; музика Джипси Кингс; оригинална история Стивън Кларк и Хелън Едмъндсън; съавтор на музиката и адаптация Джон Камерън; изпълнителни продуценти Джон Герз, Адам Кенрайт и Исабел Алиенде
Постановка Петко Бонев
Диригент Страцимир Павлов
Хореограф Стефан Николов
Сценография и костюми Ася Стоименова
3D Мapping Полина Герасимова
ДИЕГО ДЕ ЛА ВЕГА(ЗОРО) – НЕЙЧО ПЕТРОВ
ЛУИЗА ПУЛИДО – СОФИЯ РУХОВА – ЛУЛЧЕВА
РАМОН – КАЛОЯН ЛУЛЧЕВ
ИНЕС – АНТОАНЕЛА ПЕТРОВА
ДЕТЕ ДИЕГО – ДИМИТЪР НЕДЕВ
ДЕТЕ РАМОН – КАЛОЯН ТОДОРОВ (ФЕРНАНДО ЛЕОН ВАСЕВ)
ДЕТЕ ЛУИЗА – ЯСМИНА АРСОВА
АЛЕХАНДРО ДЕ ЛА ВЕГА – ЛЮДМИЛ ПЕТРОВ
СЕРЖАНТ ГАРСИЯ – МИЛЕН ИВАНОВ
ЕДУАРДО – БОРИСЛАВ ДОНЕВ
ХОРХЕ – ЛЕВ КАРАВАН
ИГНАСИО – ДИЯН БОГДАНОВ
ГОНЗАЛЕС – АНАТОЛИ РОМАНОВ
МАРИЯ – СРЕБРИНА СОКОЛОВА
СВЕЩЕНИК – ВЛАДИСЛАВ ВЛАДИМИРОВ
Тази легендарна история за борбата на доброто срещу злото е трайно вдъхновение за „Gipsy Kings“ (Цигански царе), допълнителните оркестрации, композиции и аранжименти на Джон Камерън и текста на Стивън Кларк по известния роман на Исабел Алиенде „Зоро – легендата започва“. Мюзикълът пресъздава драматичната приказка за романтичния герой Зоро в необикновени певческо-актьорски превъплъщения, зрелищни борби с мечове и невероятни каскади, всичко обгърнато в автентичните цветове на традиционното фламенко.
Времетраене 2 часа, с един антракт. Изпълнява се на английски с надписи на български език

ЦЕНИ:
– за отделно събитие: 15, 20, 30, 40 лв., ВИП с кетъринг по време на антракта – първа категория – 50 лв., специална категория – 70 лв., екстра категория – 100 лв.;
– групи над 7 човека, семейства, учащи, пенсионери и хора с увреждания ползват отстъпка до 35%;
– отстъпки до 50% за карта – Колекция СЪБРАНО, Колекция КЛАСИКА и Колекция МЮЗИКЪЛ
БИЛЕТНИ КАСИ: пл. „Независимост” 1: понеделник-петък 9:30-13:30 и 14:30-20.30; събота 10:00–13:30 и 14:30-20:00 ч.; неделя 11:00-16:00, тел. 052 665 022
Фестивален и конгресен център: всеки ден от 10 до 21 ч. /почивка 14-14,30ч. и 16,30-17 ч./, тел. 052 685 214
След 1 юни на касата на Летен театър: всеки ден 10.00-13.00 и 14.00-18.30 тел. 052 612 803
ЗАЯВКИ: тел. 052 665 020
http://bgbileti.com/ http://www.eventim.bg/ www.epay.bg
www.tmpcvarna.com

Театър Космическа приказка
2018-08-21 11:00 - 11:45 (Europe/Helsinki) | Театър Наш Свят, ул. Преспа 1, Варна, Bulgaria
Спектакълът е ориентиран към деца между 3 и 8 г. и всяко едно от тях може да научи нещо ново забавлявайки се.
Продължителност: 40 мин.
Час: 11:00ч.
Цена: 4 лв. / възрастен+дете: 7 лв.
ДАТА: 21 08 2018 вторник
ЗАЛА: Театър „Наш Свят“ – гр. Варна. ул. „Преспа“ N 1 ( на Шишковата градинка)
Авторскoто представление “Космическа приказка” поднася образователно-възпитателни елементи по един забавен и ангажиращ начин. Младите зрители се запознават със света на Джуджи, приказен герой от облаците, който им разказва за далечни галактики, непознати светове, както и за планетите от Слънчевата система. НОВОТО представление е нов сценичен вариант на „Джуджи в Космоса“ и е подходящо за по-малки зрители.
Спектакълът използва кукловодство, дигитална прожекция и анимация като изразни средства и децата учат забавлявайки се.Комбинирането на реален с виртуален декор, живи актьори с анимационни, оригинални кукли движещи се в ‘магическо колело’ са само част от съвременните комуникативни средства, които са използвани в представлението.

ВАРНА МЕГА РОК
2018-08-18 17:00 - 2018-08-19 23:55 (Europe/Sofia) | Пристанище Варна, Port of Varna, Varna, 9000, Bulgaria
Дати: 18 и 19 август
Местоположение: Пристанище Варна
Изпълнителите:
18 Aвгуст
Krossfire (Bulgaria)
Групата е създадена през 2001 година от Георги Дриев – бас китара, Георги Кушев – китара, Спас Марков – ударни, малко по-късно се присъединяват Захари Шиникчиев – вокал и Никола Иванов – китара. Невероятната формация с име „Krossfire” изпълнява рок музика
Кикимора
Един от най-известните български музиканти зад граница Николо Коцев създава рок групата КИКИМОРА през 2011 година. КИКИМОРА е прогресивна хардрок банда, която създава песните си на български език, базирайки се на корените на класическия рок.
KAMELOT
Камелот е американска пауър/прогресив метъл група от Тампа, Флорида, сформирана от Томас Йънгблъд и Ричард Уорнър през 1991 година. Към 2018 Камелот имат 11 студийни албуми, 3 концертни албума, 1 DVD и 11 видеоклипа.
Glenn Hughes & Б.Т.Р.
Глен е поканен от добрия си приятел Цонко Цонев да изпълнява ролята на гост певец и да даде старт на началото фестивала „Варна Мега Рок“, заедно с българската рок група БТР на пристанище Варна, където заедно ще изпълнят песни на Deep Purple.
––––––––––––––––––––––––––––––
19 Aвгуст
Bendida
Бендида е Симфоник фентъзи метъл група, основана през 2008 година. Музиката им е силно повлияна от Тракийския фолклор и Славянската митология. Бендида е единствената банда в света, в чиято музика се включва античният бароков инструмент – виола да гамба.
Конкурент
Група Конкурент е основана през 1986 година от Емил Анчев. През годините тя е изнесла стотици концерти в България и чужбина и е участвала в много радио и телевизионни предавания. Много от най-известните български музиканти са започнали кариерата си в Конкурент. Досега групата е издала 7 албума и 3 DVD концерта, и се е утвърдила като една от водещите рок групи в България. Групата изпълнява класическа рок музика.
Apocalyptica
Апокалиптика е финландска чело метъл група, в която участват виолончелисти и барабанист. Музиката им съдържа елементи от класическа музика, нео-класически метъл, траш метъл и симфоничен метъл.
Nightwish
NIGHTWISH наистина знаят как да завладеят и очароват за секунди. Тяхната виртуозност е ненадминато съвършенство, вдъхновението им е истиска страст! От началото на своята кариера, започнала през една лятна нощ на юли 1996 г., те са олицетворение на най-взискателното музикално изкуство и иновативни звукови преживявания. Като ги чуете ще се уверите. Участието им на Варна Мега Рок ще бъде единственото за групата в Източна Европа за тази година.
–––––––––––––––––––––––
Билети:
http://www.eventim.bg/bg/bileti/varna-mega-rock-barna-pristanie-morska-gara-486127/event.html
https://www.eticketsmall.com/product_info.php?products_id=913

Семинар за родители на деца (6м-5год) по метода на д-р Карп
2018-08-18 15:30 - 17:30 (Europe/Helsinki) | х-л Черно море, бул. Сливница 33, Варна, Bulgaria
Как да общуваме по-ефективно с прохождащото и пороговарящото дете? Това е семинар за бъдещи родители, родители на деца от 6 месеца – 5 години, както и за баби и дядовци.
Можете да се регистрирате на: https://goo.gl/forms/7pA5h3HZPqlTvhGn1
Какво ще научите:
Модул „Дете“
1. Как да се справяте с тръшканията на малкото дете?
2. Как да подобрите доброто поведение и сговорчивостта?
3. Как да комуникирате с малкото дете?
4. Как да се справите и с най-емоционалния малчуган?
5. Как да научите дори 1-годишното дете на търпение?
Водещ: Вероника де Буур, тел. 0888625765

Работилничка за бонбони
2018-08-18 13:00 - 14:00 (Europe/Helsinki) | Lolipop България, бул. „Княз Борис I-ви“, № 36, Варна
Работилничка за бонбони. Задължително предварително записване!
Децата гледат процеса на готвенето на карамел и след това сами правят своите близалки и бонбони.
Получават една близалка и пликове с бонбони, които са направили.
Вашите разходи – 12 лв./дете
Продължителността на работилничката е 40-60 минути.
Работим с предварително записване, тъй като местата са ограничени!
Пишете ни във Facebook, обадете ни се по телефона +359 897 474 295 или елате на място в нашия магазин, Варна, Княз Борис I-ви 36.
Очакваме ви!

Фестивал на хвърчилата "Въздушни чудеса - Варна 2018"
2018-08-18 10:00 - 2018-08-19 17:00 (Europe/Helsinki) | Плаж Аспарухово, Asparuhovo beach, Varna, 9003
На 18 и 19 август 2018 г. ще зарадваме отново жителите и гостите на Варна и района,
Хвърчилата ще полетят на 18-ти август в 10:00ч.
като ще изпъстрим небето с хвърчила, а плажът на кв. „Аспарухово“ с различни атракции за малки и големи. И отново, за да стане факт този прекрасен празник, стартираме кампания по набиране на средства за събитието и каним всички, които се чувстват съпричастни към него да се включат с идеи, доброволен труд или средства.
Основен принос за провеждането на фестивала през годините имат Клуб „Асто – Въздушни чудеса“, Сдружение за опазване на дивата природа (СОДП), фонд „Култура“ към Община Варна.
Използваме случая да благодарим на всички досегашни спонсори и партньори в организацията на фестивала и да отправим покана за участие в предстоящото му издание.

ВЪЛКЪТ И СЕДЕМТЕ КОЗЛЕТА
2018-08-16 19:00 - 21:00 (Europe/Helsinki) | Фестивален и Конгресен Център, бул. Сливница № 2, Варна, 9000, Bulgaria
ВЪЛКЪТ И СЕДЕМТЕ КОЗЛЕТА
МЮЗИКЪЛ ОТ АЛЕКСАНДЪР ВЛАДИГЕРОВ
концертно изпълнение
Диригент – Левон Манукян

КОНЦЕРТ КРАЙ ФОНТАНА
2018-08-15 20:00 - 21:00 (Europe/Helsinki) | Площад Независимост, Площад "Независимост", Варна, 9000, Bulgaria
15 август 2018, 20.00, площад „Независимост“
Традиционният Концерт край фонтана на 15 август – Денят на Варна, ще дирижира Маестро Мартин Пантелеев.
Прорамата включва популярни арии и дуети.
При неблагоприятно време към 17.00-18.00 днес, концертът ще се измести от площада на Основна сцена.
Входът остава свободен за варненци и гостите на Варна!

Клуб МАЛКИ ОТКРИВАТЕЛИ
2018-08-15 15:00 - 21:00 (Europe/Helsinki) | Аквариум Варна, бул. Приморски 4, Варна, Bulgaria
След пролетното пътешествие на National Geographic Kids, когато зарадвахме децата на Варна с множество разнообразни игри и награди, образователната обиколка на „Клуб МАЛКИ ОТКРИВАТЕЛИ“, ще гостува отново на морската ни столица.
На 15 август, ще ни намерите пред аквариума в град Варна. Ще отбележим подобаващо, в унисон с празничната атмносфера празника на града; ще провокираме детските усмивки и любознание с любимото списание.
Мотото на всяка игра и работилничка е добре познатото ни: „Учи, забавлявайки се!“, а наред с любимите активности, ще изненадаме своите малки приятели с някои нови предизвикателства.
Очакваме ви!

Драго ми е на Драгоман!
2018-08-15 11:00 - 23:00 (Europe/Helsinki) | Хатори, ул. Драгоман 9, Варна, Bulgaria
Обединени от улицата, на която сбъдваме мечтите си Ви каним заедно с наши приятели на една гастрономично-музикална среща!
Интерпретации на кулинарни класики и музикални стилове от цял свят, опаковани за варненци и съпричастните им по случай празника на града, поднесени с любов и настроение.
Защото всички я обичаме – Нашата Варна!
Ще празнуваме Заедно На Нашата Улица В Нашия Град!
от 11:00ч – до 23:00ч
12 – 13 / еат § меат; Къщата на Ви, Хатори, Брок, Бар Бранд
Коста Костов, диджеите Мага Бо и Саундгутс (Кафундо Рекърдс), Сезар Пиментел, творческите и търговски пространства, хората…

Празник на Варна
2018-08-15 09:00 - 23:30 (Europe/Helsinki)
За децата на сцена „Раковина“ от 10:30ч. е предвиден спектакълът „Джобни чародейства“ на Мануела Саркисян, в 11,30 ч. ще се открие специално ателие за изработване на кукли, с водещ Мария Банова, а от 19 ч. следват забавни минути с Богдан Томов.
Клуб Малки откриватели на National Geografic Kids ще зарадва малките любознайковци от 15 до 21 ч. в Морската градина, зона Аквариума.
По време на Национална детска асамблея „Празнично докосване в цвят и коприна“ в Морско Казино от 10:30 до 13:30 ч. ще се рисуват картини върху коприна и керамични съдове на тема „История и традиции“. Всички жители и гости на града могат да участват в Националната детска асамблея.
Празнична програма:
12 август
9:00 ч. Морска гара
ТЪРЖЕСТВЕНО ВДИГАНЕ НА МОРСКИЯ ФЛАГ И ЦЕРЕМОНИЯ ПО ПРИСВОЯВАНЕ НА ПЪРВО ОФИЦЕРСКО ЗВАНИЕ НА ВИПУСКНИЦИТЕ НА ВВМУ „Н. Й. ВАПЦАРОВ“
12 – 15 август
XVIII МЕЖДУНАРОДНА ВЕТРОХОДНА РЕГАТА КОР КАРОЛИ
15 август
19:00, Награждаване на победителите, Пристанище Варна – свободна зона
13 – 14 август
Пред Община Варна
„ВАРНА – ОТ ДРЕВНОСТТА ДО ДНЕС“ – най-дългата рисунка, посветена на града
Хепънинг с художниците Николай Русев, Димитър Щерев и Димитър Русев
13 – 15 август
16:00 ч.
НЧ Варненски будители 1926
IV МЕЖДУНАРОДЕН ШАХМАТЕН ТУРНИР ЗА КУПАТА НА ОБЩИНА ВАРНА
15 август
20:00 ч. Награждаване на победителите
15 август
9:00 ч.
Катедрален храм „Св. Успение Богородично“
ТЪРЖЕСТВЕНА АРХИЕРЕЙСКА СВЕТА ЛИТУРГИЯ
10:30 – 10:40 ч.
Пл. „Св. Св. Кирил и Методий“
ТЪРЖЕСТВЕНО ИЗДИГАНЕ ФЛАГА НА ВАРНА
ЛИТИЙНО ШЕСТВИЕ С ЧУДОТВОРНАТА ИКОНА НА СВЕТА БОГОРОДИЦА
10:30 ч.
Сцена Раковина
ДЕТСКИ СПЕКТАКЪЛ „ДЖОБНИ ЧАРОДЕЙСТВА“ на Мануела Саркисян
11:30 ч.
Сцена Раковина
АТЕЛИЕ ЗА ИЗРАБОТКА НА МЕКИ КУКЛИ, Водещ: Мария Банова
17:30 ч.
Сцена Раковина
КОНЦЕРТ НА ГАЙДАРСКИЯ ОРКЕСТЪР ДИНЬО МАРИНОВ ПРИ НЧ „ВАСИЛ ЛЕВСКИ 1945“
19:00 ч.
Сцена Раковина
БОГДАН ТОМОВ С ДЕЦАТА НА ВАРНА
20:00 ч.
КОНЦЕРТ КРАЙ ФОНТАНА
Солисти и оркестър на Държавната опера – Варна,
Под диригентството на Мартин Пантелеев
20:00 ч.
Летен театър
ТЪРЖЕСТВЕН КОНЦЕРТ ПО СЛУЧАЙ ДЕНЯ НА ВАРНА
С участието на Михаил Белчев и Кристина Белчева
Церемония по връчване на почетни звания и отличия
Празнични спектакли на фолклорните ансамбли „Варна“ и „Тракия – Пловдив“
21:00 ч.
Пристанище Варна – свободна зона
ПРАЗНИЧЕН КОНЦЕРТ
С участието на: Славин Славчев и група Julian’s Laughter, Атанас Колев, Papi Hans, Виктория Георгиева, 100 KILA, Deep Zone Project, Орлин Павлов и дует Morandi (Румъния)
22:00 ч.
Вход на Морската градина (Слънчевият часовник)
ПРАЗНИЧЕН КРОС ПЪТЯТ НА СВЕТЛИНАТА
23:20 ч.
ПРАЗНИЧНА ЗАРЯ

MTV Varna Beach
2018-08-12 15:00 - 23:45 (Europe/Helsinki) | Южен плаж, Варна
MTV Varna Beach е еднодневно събитие. Ще се случи на 12 август на Южен плаж.
Деца под 5 години влизат безплатно с родител или възрастен придружител, носещ документ удостоверяващ малката им възраст и притежаващ редовен билет.
Деца под 14 години влизат с придружител над 18 год., който може да съпътства максимум три деца под 14 год.
Децата на възраст между 14 и 18 години се допускат и без придружител, но с представена декларация от родител.

Обявените до момента изпълнители са:

RITA ORA
YEARS & YEARS
REDFOO
R3wire & Varski
PAVELL & VENCIVENC’
KRISKO
TITA
DARA
4MAGIC

Кривото патенце
2018-08-11 18:30 - 19:15 (Europe/Helsinki) | Лятна сцена в Куклен театър, ул. Шейново 5, Варна, Bulgaria
Любимата на поколения български деца приказка „Кривото пате“ от Елин Пелин оживява отново на сцената на Държавен куклен театър – Варна, за да възкреси хубавата традиция да се разказват увлекателни истории в уюта на домашното огнище.
Като всяка хубава приказка, и тази започва с „имало едно време….“ и продължава с историята на един дядо и една баба, които вървейки в гората, намерили пате с криво краченце и решили „да си го гледат наместо детенце“.
Как се променя живота на дядото и бабата, може веднага да се досетите, но за да разберете в какво се превръща патето, отгледано с толкова обич, и какво се случва след това, ще трябва да заемете място сред децата в салона, да затаите дъх и да се пренесете в чудния свят на приказките, родени от игривите пламъчета на домашното огнище.
Прекрасната поема на Елин Пелин ще звучи в оригинал, разказвана от актрисата Емилия Петкова, а в забавните, весели случки в къщата на дядото и бабата ще ни въведат актрисите Таня Велянова, Диана Стайкова и Таня Жекова. На фона на хубавата фолклорна музика, още една българска приказка ще ни върне към богатата ни приказна съкровищница.

По Елин Пелин
Драматизация и постановка Вера Стойкова
Сценография и костюми Адриана Добрева
Музикално оформление Венцислав Марашлиев
В ролите:
Емилия Петкова, Таня Велянова, Таня Жекова, Диана Стайкова

Работилница за фантазии в кухнята
2018-08-11 11:00 - 12:30 (Europe/Helsinki) | Хатори, ул. Драгоман 9, Варна, Bulgaria
Приложна (детска) работилница за фантазии в кухнята!

Фантазия да твори с природни материали има всяко дете! Предизвикваме те донесеш любими твои мидички, рапанчета, шишарки или причудливи камъчета, или каквото си избрал да вземеш със себе си за спомен, когато си бил във връзка с нея – Природата!

Да разкажеш тяхната история …И заедно да измислим как да направим отпечатък или да използваме формата им в соленка или сладка. Ще смелим зрънце в мелницата и ще се оставим на Госпожа Фантазия да ни води…
Цена на работилницата – 12,00лв.

Заниманието е подходящо за деца от 3г – до…

Вземи родител – и той е дете 😉

Работилница за Билкови бомби за баня
2018-08-09 11:00 - 2018-08-10 17:00 (Europe/Helsinki) | Натурални ръчноправени сапуни Вив, ул. Хан Аспарух 30, Варна, 9000, Bulgaria
От работилница ВИВ
ще ви научим как да смесите естествени продукти така, че да получите АРОМАТНИТЕ БОМБИ, които експлодират във вода. От кипящите балончета , дори, може да се появи вашето лично послание.
Какво ще получите:
– 9 бр. ароматни бомби по ваша рецепта– 35 гр;
– 1 бр. Ароматна бомба във форма на сърце с вградено лично послание;
– Полезни знания за натуралните съставки, от които ще сътворите бомбичките;
– Много минути, изпълнени със смях и забавления
Времетраене – 120 мин.
Цена 16,00 лв.
Записвания ☎ 0879991318 или на лично съобщения
Какво е „Билкова бомба за баня“
Билковите бомби за баня представляват бълбукащи соли, ухаят страхотно, цветни и интересни, направени единствено от естествени продукти и билки. Едно прекрасно забавление за сетивата и кожата, в което може да се потопите по специална ваша рецепта.
Тези бомбички превръщат водата в извор на радост и здраве.
Как се ползват „Билковите бомби за баня“:
Настанете се удобно. Поставете бомбата във дълбок съд с топла вода. Насладете се на прекрасните балончета, които ще се появят на повърхността. Потопете тялото или краката си във водата. Вдишайте дълбоко и се насладете на живия аромат , докато потъвате в газирано- хидратиращата смес. Сътворена от натурални съставки и масла, Бомбата за баня е създадена да ви поглези. Тя пречиства сетивата и ума ви. Детоксикира тялото ви. Обогатява, хидратира и омекотява кожата ви.
Нашият сайт: http://vivsoaps.com/
На 9 и 10 август по две работилнички от 11:00 и от 15:00 ч.

Funcity+
2018-08-08 09:00 - 2018-08-12 23:59 (Europe/Helsinki)
Фестивал Funcity+ е в подкрепа на млади таланти в областта на музиката, изкуството, спорта и предприемачеството с цел за повишаване на уменията им. Младите хора да получат шанс и подкрепа за развитие чрез предоставяне на възможност за изява и обучение. Талантливи младежи да придобият умения и квалификация, които да им помогнат да изяват способностите си на национално и междунордно ниво.

Вижте пълната програма на фестивала на: http://www.funcityplus.bg/category/program2018/

Зайко на море
2018-08-04 18:30 - 19:15 (Europe/Helsinki) | Лятна сцена в Куклен театър, ул. Шейново 5, Варна, Bulgaria
Красиво лято е навън,
в следобеден, приятен сън
отпуснала се е гората,
но… нейде мърдат се листата,
и на поляната излиза Лиса,
а мисълта й ще ви слиса!
Какво е намислила Лиса, какво е решила да прави горската хитруша, ще разбере първо любопитната Птица, а с нея и всички ние! Е, няма да скрие любопитството си и Вълчо, ще се намеси и Мечо, а със Зайко какво ще се случи…, който дойде ще научи!
„Зайко на море“ е забавен, занимателен и морскообразователен спектакъл, с много пръски, смях и лятно настроение!

Авторски спектакъл на Вера Стойкова, Галин Гинев, Диана Цолевска, Стоян Стоянов
Кукли Адриана Добрева

ЛАТЕРНА ФАНТАСМАГОРИКА
2018-08-04 16:00 - 17:00 (Europe/Helsinki) | Карин дом, Местност „Свети Никола” ПК 104, Варна
куклено-музикално представление
с участието на: Manuela Sarkissyan / Мануела Саркисян и Константин Кучев
кукломайстор: Лети Живкова
за деца между 6 – 11г.
Чародея и Кос¬Светлонос са ловци на истории и мелодии. Те безрезервно вярват, че няма ноти, които да не могат да се излеят в благозвучна мелодия, както и няма думи, които да не могат да се превърнат в интересна приказка. Артистичната среща, включваща музикант и кукла-приказен герой, има за цел чрез близка среща с публиката да се създаде пространство, в което всички да се включат в спонтанен творчески процес. Децата неусетно стават автори и сами развиват приказката Превръщат се в композитори, музиканти, диригенти, режисьори, драматурзи или актьори и на момента виждат предложените от тях идеи, реализирани пред тях.
🎈Екипът на фестивал РАДАР ще дари 20% от стойността на всеки закупен билетите за съпътстващата програма на Фондация „Карин дом“ и тяхната програма „Ранна интервенция“, тъй като вярваме в правото на всяко дете на щастливо детство.
Билетите за съпътстващата програма са на стойност 10лв.
Семеен билет – двама възрастни с дете: 20лв.
Семеен билет – двама възрастни с две деца: 25лв.
